**ΕΓΓΡΑΦΕΣ ΜΑΘΗΤΩΝ ΣΤΗΝ Α΄ΤΟΥ ΔΗΜΟΤΙΚΟΥ**

Οι αιτήσεις για την εγγραφή των μαθητών/τριών που θα φοιτήσουν για πρώτη φορά **στην Α΄ τάξη του δημοτικού σχολείου, για το σχολικό έτος 2024-2025, θα πραγματοποιηθούν από 1 έως 20 Μαρτίου 2024.**

**Εγγραφές μετά την 20η Μαρτίου θεωρούνται εκπρόθεσμες** και χρειάζονται την έγκριση του/της Διευθυντή/τριας Πρωτοβάθμιας Εκπαίδευσης σύμφωνα με τα όσα προβλέπονται στη σχετική νομοθεσία.

**Κατά το σχολικό έτος 2024-2025 στην Α’ Τάξη** του Δημοτικού Σχολείου θα φοιτήσουν οι μαθητές/τριες που **γεννήθηκαν από 1-1-2018 έως και 31-12-2018**

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

**α.** **Πιστοποιητικό γέννησης Δήμου ή Κοινότητας. (Δεν είναι απαραίτητη η προσκόμισή του διότι μπορεί να αναζητηθεί από τον/την Διευθυντή/ντρια )**

**β. Βιβλιάριο Υγείας του/της μαθητή/τριας,** ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.

**γ.** **Το Ατομικό Δελτίο Υγείας Μαθητή (Το έντυπο δίνεται από το σχολείο και συμπληρώνεται από γιατρό με ευθύνη των γονέων)**

**δ. Αποδεικτικό στοιχείο από το οποίο προκύπτει** η διεύθυνση κατοικίας του/της μαθητή/τριας (Λογαριασμός ΔΕΗ, ΟΤΕ, ΔΕΥΑΣ ή εκκαθαριστικό Εφορίας)

**ε**. **Βεβαίωση φοίτησης** σε Νηπιαγωγείο

**στ.** **Για εγγραφή στο ολοήμερο** προαιρετικό τμήμα και την πρωινή ζώνη ζητάτε το έντυπο από τον/την Διευθυντή/ντρια

Τα όρια της σχολικής μας περιφέρειας είναι αναρτημένα στην ιστοσελίδα του σχολείου μας.